Landskappleiken 1957

Frå 21.-23. juni 1957 vart det arrangert landskappleik for fyrste gong i Valdres. Øystre Slidre spelemannslag var tilskiparar. Stemna tok til med årsmøte i Landslaget for spelemenn fredag 21. juni, spelklassar laurdagen og dansetevling sundagen. Avisa Valdres fortel:Vi hadde sett fram til landskappleiken i musikk og folkedans her på Fagernes med store forventningar, og vart ikkje på nokon måte skuffa. Tilstrøyminga både av deltakarar og publikum vart noko utanom det vanlege. Alt fredags kvelden byrja innrykket og held fram til utpå kveldsida laurdag. Alle hotella vart overfylte, og dei som hadde teke på seg å stille private rom til rådvelde, måtte ofte skaffe plass til dobbelt så mange som det var påtinga til. Likevel gjekk innkvartinga fint, og vi høyrde ikkje om meir enn to stykke som måtte gå ute natt til laurdag, og det kom seg av ein teknisk feil.

Det som skuffa alle denne gongen var veret. Surt og kaldt med stadige regnskurer gjorde det utriveleg utandørs og programmet vart vanskelegare å avvikle. Øystre Slidre spelmannslag, som stod for tilskipinga av landskappleiken, hadde rekna med å kunne nytte Valdres Folkemuseum som stemneplass, og hadde difor lagt ned eit stort arbeid med å setja alt i stand til å ta imot storinnrykket. Men med regnet måtte planane kullkastast i siste liten, og kappleiken leggjast til Folkvang. Der var det sjølvsagt stuvande fullt og så trongt at det var umogleg å få rørt seg. Likevel vart salen altfor liten og mange kom ikkje inn. Litt mistyding om stemneplassen var det og første dagen, men alt jenga seg til det beste. Ute i "byen" var det eit yrande liv mellom regnskurene, og aldri har Fagernes blitt vitja av så mange bunadskledde folk som ved dette høve. Dei fargerike nasjonaldraktene og bygdebunadane frå heile det sønnandfjelske Noreg vekte beundring og liva opp alle stader kappleikarane synte seg. Og utover kveldane var det felelæte frå annankvart hus over heile Fagernes. Vi kan difor med sanning seia at staden stod i folkemusikkens teikn ved denne helga. 

## Dommarar

### Musikk
Erik Ringheim, Voss

Lars Jyserud, Telemark

K. Ø. Rudi, Øystre Slidre

Erling Kjøk, Lom

### Dans
Anbros Engravslia

Gullik Kirkevoll

Rasmus Skistad

## Kritikk
På denne tida føregjekk kappleiken i løpet av ei helg, og her var det mykje som skulle inn på programmet. På Fagernes i 1957 til dømes var det årsmøte i LfS på fredagen, sjølve tevlingane var på laurdagen med fest på kvelden og på sundagen skulle det vera friluftsmesse før det var tevling i folkedans, og til slutt konsertprogram og premieutdeling på sundagskvelden. Programsekretær Myklebust fortel at spelemennene i klasse A fyrst slapp til ved midnattstider etter å ha venta heile dagen. «Men dei hadde evna til konsentrasjon, og trøyttleiken var som stroken bort når dei slapp til for å spela». Arne Bjørndal vart intervjua i Folkemusikkhalvtimen i kjølvatnet av Landskappleiken på Fagernes i 1957. Programsekretær Rolf Myklebust spør han om kva han synest om ein slik kappleik der det har vore så mange deltakarar:Nei, eg synest det ber gale i veg slik. (…). Eg meiner det at ein må koma dit at dei lokale spelemannslag tek ut dei spelemenn som dei meiner kan representere laget på ein landskappleik. Dei må koma so langt, for no sprenger det råma fullt og heilt

## Resultat

### Lur og bukkehorn

### Munnharpe

### Langeleik

### Samspel på flatfele

### Samspel på hardingfele

### Flatfele, over 60 år

### Hardingfele, over 60 år

### Klasse under 20 år Hardingfele

### Klasse under 20 år. Flatfele.

### Klasse A. Flatfele.

### Klasse A. Hardingfele.

### Klasse B. Hardingfele

### Klasse B. Vanleg fele

### Fyrstepremievinnarar frå dansetevlinga
Dette er berre ei oversikt over fyrstepremievinnarar, og rekkjefylgja er tilfeldig.

### Dans klasse B
Ivar Vindegard med fylgje, Ål. Hallingdalsspringar.

Olav og Borghild Bakken, Numedal. Numedalsspringar.

Georg Nyborg og Reidun Selensminde, Bergen. Vestlandsspringar.

Rolf Landøy og Else Larsen, Bergen. Vestlandsspringar.

### Dans klasse A

#### Numedal
Sigmund Teigen og Dagny Dalen, Numedal

H. Dokken og Astri Sandbekk, Numedal

Kjell Sandbekk og Gudveig Ragnås, Numedal

#### Setesdal
Halv. Flateland og Aud Nomeland, Oslo.

Søren Nomeland og Aud Nomeland, Oslo.

#### Valdres
Olav Øraker og Gerd Dale, Oslo

Torleiv og Kjellaug Bolstad, Oslo.

Knut og Berit Steinsrud, Øystre Slidre

#### Hallingdal
Knut Buset og Helga Tuft, Ål

Lars Vangen med fylgje, Ål

Hans og Margit Lien, Gol.

#### Telemark
Olav Haugen og Ragnhild Vassbotn, Fjellrosa.

Hans Innleggen med fylgje.

Knut Sugarden og Helga Herbjørnsen, Fjellrosa.

Ottar Halstensrud og Birgit Hestgard, Fjellrosa.

Eivind Loftsgarden og Borghild Vestby, Oslo

#### Vestlandet
Torkill Bjørkheim og Ellen Yllø, Bergen

Olav Seltun med kone, Sogn

#### Hallingdans
Knut Buset, Ål

Lars Vangen, Ål

## Kjelder